datapwa, pagkapuna ng mestisa sa, gayong paguulikulik ng makata ay siya ang unang humudyat na magpakilala, saka pagkatapos ay ipinakilala rin kung sino ang kanyang kasama. si dioni iyan, ang sa paimpit na tinig ay ibinulong. saka bumaling sa hipag at sinabi: si tirso ito. nagyao'dito muna ang tatlong magkakasama sa magkabikabilang panig ng siyudad na pinanaganaan ng liwanag. at nang makaubos na ng kung ilang supot ng confetti sa walang tuos na pakikipagsabuyan sa balana, ay saka lamang nagyayaang masok ng auditorium yamang malapit na rin namang dumating ang oras natatakda sa coronacion . walang hulugang karayom ang kapal ng tao sa loob ng nasabing auditorium nang magsipasok ang tatlo. kahi'saang gawi sila magbaling ng tingin ay hindi nila mapagwari kung saang bahagi roon maaaring idaos ang ibinabalitang baile de coronacion . paano tayo rito?